open-index/open-wikipedia-markdown huggingface dataset:
ஆப்பிரிக்க கானாங்கோழி

**ஆப்பிரிக்க கானாங்கோழி** (ஆங்கிலம்: African Crake) என்பது கானாங்கோழி குடும்பத்தில் ஒரு பறவை ஆகும். வறண்ட தெற்கு மற்றும் தென் மேற்கிலிருந்து தொலைவில் உள்ள துணை சகாரா ஆபிரிக்காவில் காணப்படுகிறது. இது பருவகாலங்களில் பொதுவாக மழைக்காடுகளை தவிர்த்து குறைந்த மழைவீச்சு கொண்ட பகுதிகளில் வசிக்கின்றன. இந்த கானாங்கோழியானது பூமத்திய ரேகை விட்டு நகர்ந்து விரைவில் மழை பொழிகின்ற இடங்களில் இனப்பெருக்கம் செய்ய போதுமான புல் வளம் வழங்கும் பகுதிக்கு புலம் பெயருகின்றது. அட்லாண்டிக் தீவுகள் அடையும் திரிபவர் பறவைகளின் ஒரு சில பதிவுகள் உள்ளன. இந்த இனங்கள் பல்வேறு வகையான புற்தரை மற்றும் விவசாய நிலங்களில், சில சமயங்களில் உயரமான பயிர்களை பயன்படுத்தி கூடுகளை அமைத்து கொள்கின்றன.

## தோற்றம்
ஆபிரிக்க கானாங்கோழி பறவையின் மேற்பரப்பானது பழுப்பு மற்றும் நீல நிற சாம்பல் பரம்பலை கொண்டது. பக்கவாட்டு பகுதியையும் வயிற்றின் மீது கருப்பு மற்றும் வெள்ளை நிறம் கொண்டிருக்கும். இது ஒரு கட்டையான சிவப்பு அலகு, சிவந்த கண்கள், மற்றும் அலகிலிருந்து கண் வரை ஒரு வெள்ளை கோட்டை கொண்டிருக்கும். இது அதன் நெருங்கிய உறவுப் பறவையான கார்ன் கானாங்கோழி விட இது சிறியதாகும், இவ்வினங்கள் குறுகிய செட்டைகளையும் கண் பட்டையும் கொண்டிருக்கும். இது நாள் பொழுதில் சுறுசுறுப்பாக செயல்படும்.

## முட்டை, குஞ்சுகள்
ஆபிரிக்க கானாங்கோழி பறவையின் ஆண் இனம் அச்சுறுத்தும் தோற்றத்தை கொண்டிருப்பதோடு தன் ஆதிக்க எல்லைக்காகப் போராடும். இதன் கூடு ஒரு புல் மேடு அல்லது சிறிய புதரின் கீழ் மேலோட்டமாக புல்  இலைகளை கொண்டு கட்டப்பட்டதாகும். இதன் முட்டை இளஞ்சிவப்பு நிறத்தில் 3 முதல் 11 முட்டைகள் வரை இடும் சுமார் 14 நாட்கள் அடைகாக்கும். மற்றும் வளரும் குஞ்சுகளுக்கு  நான்கு முதல் ஐந்து வாரங்களுக்கு பிறகு சிறகுகள் முளைக்க தொடங்கும். ஆபிரிக்க கானாங்கோழி ஒரு பரவலான உணவாக முதுகெலும்பில்லாத சில சிறிய தவளைகள் மீன்களையும், மற்றும் தாவர வகைகள் குறிப்பாக புல் விதைகளையும் உட்கொள்ளும். மேலும் இது பெரிய இரை தேடும் பறவைகள், பாம்புகள், அல்லது மனிதர்கள் உட்பட பாலூட்டிகள் மூலம் உணவாக உட்கொள்ளப்படுகிறது. மேலும் இவை எரியும் புல்வேளிகளால் அல்லது விவசாய நிலம், ஈர நில வடிகால் அல்லது நகரமயமாக்கலின் காரணமாக நிரந்தரமாக இடம் பெயர்ந்திருந்தாலும் இவை தீவாய்ப்புக் கவலை குறைந்த இனமாகக் கருதப்படுகிறது.

## ஆதாரம்

## வெளியிணைப்பு

* இணைய பறவை சேகரிப்பு காணொளிகள், புகைப்படங்கள் மற்றும் ஒலி பதிவுகள்

பகுப்பு:ஆப்பிரிக்கப் பறவைகள்
பகுப்பு:கானாங்கோழி
ஏற்றப் பாட்டு (நூல்)

**ஏற்றப் பாட்டுகள்** கி. வா. ஜகந்நாதன் தொகுத்த நாடோடிப் பாடல்களின் தொகுப்பாகும். இந்நூலை அமுத நிலையம் லிமிடெட் வெளியிட்டுள்ளது. ஏற்றப்பாடல்கள் காலப்போக்கில் மறக்கப்படலாம் என்பதால் தான் இந்நூலாக தொகுத்துள்ளதாக ஜெகந்நாதன் இந்நூலின் முன்னுரையில் குறிப்பிடுகிறார்.

## உள்ளடக்கம்
# ஏற்றப் பாட்டு
# விராட பர்வ ஏற்றப் பாட்டு
# அரிச்சந்திரன் ஏற்றப் பாட்டு
# ஏற்றப் பாட்டு (வேறு)
# ராமர் ஏற்றப் பாட்டு
# ஏற்றப் பாட்டு (வேறு)
# தொழில்கள்
* மா இடித்தாள்
* உழவுப் பாட்டு
* ஏலேலோ ஐலசா
* நடவுப் பாட்டு
* நாற்று நடவுப் பாட்டு
* படியளக்கும் தருமர்
* களைவெட்டும் பாட்டு
* வயல் பார்க்க வருகிறார்
* பயிர் பார்த்து வருதல்
* பருவம் பார்த்தல்
* நெல் அளக்க
* நெல் குத்துகிற பாட்டு
* பச்சை குத்தும் பாட்டு
* படகு தள்ளும் பாட்டு
# தூரிப் பாட்டு
# சுண்ணாம்பு இடிக்கிற பாட்டு
# சுண்ணாம்பு குத்தும் பாட்டு
# தறிப் பாட்டு
# அறுவடைப் பாட்டு
# வலையர் பாட்டு
# சுண்ணாம்பு குத்தும் பாட்டு
# வலையர் பாட்டு
# கோலாமரப் பாட்டு
# படகு தள்ளும் பாட்டு
# வலைப் பாட்டு (1)
# வலைப் பாட்டு (2)
# எதிர்ப் பாட்டு
# வண்ணான் பாட்டு

பகுப்பு:1983 தமிழ் நூல்கள்
பகுப்பு:அமுத நிலைய நூல்கள்
பகுப்பு:கி. வா. ஜகந்நாதன் நூல்கள்
பகுப்பு:நாட்டுப்புறவியல் தமிழ் நூல்கள்
உதயம் (நூல்)

**உதயம்** கி. வா. ஜகந்நாதன் தொகுத்த திருப்பள்ளியெழுச்சி பாடல்களின் தொகுப்பாகும். இந்நூலை அல்லயன்ஸ் கம்பெனி வெளியிட்டுள்ளது. இந்நூலில் பாரதா மாதா திருப்பள்ளியெழுச்சியை பாரதிப் பிரசுராலயத்தார் அளித்தமைக்கு முன்னுரையில் ஜெகந்நாதன் நன்றி தெரிவித்துள்ளார். 

## உள்ளடக்கம்
# சிவபெருமான் திருப்பள்ளியெழுச்சி
# திருமால் திருப்பள்ளியெழுச்சி
# முருகன் திருப்பள்ளியெழுச்சி
# அருட்பெருஞ்சோதி திருப்பள்ளியெழுச்சி
# பாரத மாதா திருப்பள்ளியெழுச்சி
# திருவெம்பாவை
# திருப்பாவை

பகுப்பு:நாட்டுடைமை நூல்கள்
பகுப்பு:1947 தமிழ் நூல்கள்
பகுப்பு:திருப்பள்ளியெழுச்சி
பகுப்பு:கி. வா. ஜகந்நாதன் நூல்கள்
பிஎஸ்ஓ ஜே318.5-22

**பிஎஸ்ஓ ஜே318.5-22**(PSO J318.5-22) என்பது ஒரு உறுதி செய்யப்பட்ட புறக்கோள் ஆகும்.இது எந்த விண்மீனையும் சுற்றி வரவில்லை.இந்தக் கோள் புவியிலிருந்து 80 ஒளியாண்டுகள் தொலைவில் உள்ளது. இது பீட்டா பிக்டோரிச் நகரும் குழுப் பகுதியில் அமைந்துள்ளது , இது 2013ல் பான்-எச்டிஎஆர்ஆர்  PS1 தொலைநோக்கி மூலம் புகைப்படம் எடுக்கப்பட்டது. இந்தக் கோள் 12 மில்லியன் ஆண்டுகளுக்கு முன் தோன்றியிருக்க வேண்டும் எனக் கணிக்கப்பட்டுள்ளது. பீட்டா பிக்டோரிச் நகரும் குழுவும் இதே வயது உடையது ஆகும்.

ஹவாய் பல்கலைக்கழக வானியல் பிரிவு தலைவர் டாக்டர்.மைக்கேல் லியூ கூறுகையில்,விண்வெளியில் இது போன்று விண்மீன்களின்றித் தனித்த கோள் எதையும் இதுவரை நாங்கள் கண்டதில்லை எனவும் இதன் பண்புகள் ஒரு புதிய கோளின் பண்புகளை போன்று அமைந்துள்ளதாகவும் அவர் கூறுகிறார். இது போன்ற தனித்திருக்கும் நிலைமையை விளக்க தற்போதைய கோட்பாடுகளின் படி , இவை வலிமையான கோள்களினால் அதன் குடும்பத்திலிருந்து விலக்கப்பட்டிருக்கலாம் அல்லது இவை வேறு வழிகளில் உருவாகி இருக்கலாம் என கருதப்படுகிறது.
## மேற்கோள்கள்

பகுப்பு:புறக்கோள்கள்
பகுப்பு:கோள்கள்
எச் டி 189733 பி

**எச் டி 189733 பி**(HD 189733 b) என்பது ஒரு புறக்கோள் ஆகும்.இது சூரியக் குடும்பத்திலிருந்து தோரயமாக 63 ஒளியாண்டுகள் தூரத்தில் ஜம்புகன்(நரி) என்ற விண்மீன் குழாமத்தில் உள்ளது.  இந்த புறக்கோள் பிரான்சில் , வானியல் நிபுனர்களால் எச் டி 189733 எ என்ற விண்மீனை கடந்து செல்லும் போது 5 அக்டோபர் 2005 ஆம் தேதி கண்டறியப்பட்டது .இதன் திணிவு அல்லது நிறை வியாழனை (கோள்) விட 13% அதிகம்.இது தனது விண்மீனான *எச் டி 189733 எ* வை வினாடிக்கு 152.5 கி.மீ சுற்றுப்பாதை வேகத்தில் அதற்கு அருகிலேயே சுற்றி வருகிறது.இதனால் இதன் வெப்பம் மிக அதிகமாக உள்ளது.எனவே இந்தக் கோளை சூடான வியாழனை போன்ற கோள்கள் என்ற புறக்கோள்களின் வகையில் சேர்க்கிறார்கள்.இதன் அதிக வெப்பம் காரனமாக இதில் வேற்றுலக உயிரிகள் வாழ்வதற்கான வாய்ப்புகளை குறைவாக பெற்றதாகவும் அமைந்துள்ளது.
மற்ற சூடான வியாழனை போன்ற கோள்களுடன்  ஒப்பிடுகையில், இது புவிக்கு மிக அருகில் உள்ளதால், இதன் வளிமண்டல அமைப்பு பற்றி விரிவாக ஆரயப்படுகிறது.இந்த புறக்கோளுக்குத்தான் முதன் முதலில் வெப்ப வரைபடம் வரையப்பட்டுள்ளது. மேலும் இது அடர் நீல நிறம் உடையது எனவும்இதன் வளிமண்டலத்தில் கார்பன்-டை-ஆக்சைடு உள்ளதாகவும் இப்போது கண்டறிந்துள்ளனர்.
## மேற்கோள்கள்

பகுப்பு:புறக்கோள்கள்
51 பெகாசி பி

**51 பெகாசி பி** (*51 Pegasi b*) என்பது ஒரு புறக்கோள் ஆகும். இது தோரயமாக 50 ஒளியாண்டுகள் தூரத்தில் பெகாசசு என்ற விண்மீன் குழாமத்தில் உள்ளது. இந்தக் கோள் 51 பெகாசி என்ற விண்மீனைச் சுற்றி வருகிறது. சூரியனைப் போன்ற வீண்மீனைச் சுற்றி வரும் கோள்களில் **51 பெகாசி பி** தான் முதன்முதலில் கண்டறியப்பட்டது. இது வானியல் ஆராய்ச்சியின் மைல்கல்லாகக் கருதப்பட்டது. 51 பெகாசி பி யின் வெப்பநிலை மிகவும் அதிகம். எனவே இது சூடான ஜுப்பிட்டர் வகைகளில் சேர்க்கப்படுகிறது.

## இவற்றையும் பார்க்க

* எச்டி 209458 பி

## உசாத்துணை

## வெளி இணைப்புகள்
* 
* 
* 
* 
* 

பகுப்பு:புறக்கோள்கள்
பகுப்பு:வளிமப் பெருங்கோள்கள்
பியூஷ் சஹ்தேவ்

**பியூஷ் சஹ்தேவ்** இவர் ஒரு இந்தியா நாட்டு தொலைக்காட்சி நடிகர். இவர் **சோனி** தொலைக்காட்சியில் ஒளிபரப்பான **மீட் மிலா தீ ரப்பா** என்ற தொடரின் மூலம் சின்னத்திரையில் அறிமுகமானார்.

## சின்னத்திரை வாழ்க்கை
இவர் **சோனி** தொலைக்காட்சியில் ஒளிபரப்பான **மீட் மிலா தீ ரப்பா** என்ற தொடரின் மூலம் சின்னத்திரையில் அறிமுகமானார், அதைத் தொடர்ந்து *கர் ஏக் சப்னா*, *கீத்*, புதுக்கவிதை, *ஹம் நே லி ஹேய் - சபத்*, சிவம் போன்ற தொலைக்காட்சி தொடர்களில் நடித்துள்ளார்.

இவர் தற்பொழுது ஜீ தொலைக்காட்சியில் *சப்னே சுகான் லடக்கான் கே* என்ற தொடரில் நடித்து கொண்டு இருகின்றார்; இத்தொடர் தமிழ் மொழியில் *காற்றுக்கு என்ன வேலி* என்ற பெயரில் மொழிமாற்றம் செய்யப்பட்டு ஜீ தமிழ் தொலைக்காட்சியில் ஒளிபரப்பாகின்றது.

## சின்னத்திரை

## குறிப்புகள்
# பியூஷ் சஹ்தேவ் சுயவிபரம்
# பியூஷ் சஹ்தேவ்

பகுப்பு:இந்தியத் தொலைக்காட்சி நடிகர்கள்
பகுப்பு:1982 பிறப்புகள்
பகுப்பு:வாழும் மக்கள்
1806 வேலூர்ப் புரட்சி (நூல்)

**1806 வேலூர்ப் புரட்சி** எனும் நூல் எழுத்தாளர் ந. சஞ்சீவி எழுதியதாகும். இந்நூலை பாரி நூல் நிலையம் வெளியிட்டுள்ளது. இந்நூலில் 1806-இல் தமிழகத்தின் வேலூர் சிறையில் நிகழ்ந்த புரட்சியை ஆசிரியர் விவரித்துள்ளார்.

இந்நூலை 2008-ஆம் ஆண்டு  பாவை பதிப்பகமும் வெளியிட்டது

## மேற்கோள்கள்

பகுப்பு:வேலூர்ப் புரட்சி
பகுப்பு:பாரி நூல் நிலைய நூல்கள்
பகுப்பு:ந. சஞ்சீவி நூல்கள்
பகுப்பு:1960 தமிழ் நூல்கள்
வாணிதாசன் கவிதைகள் தொகுதி 1 (நூல்)

**வாணிதாசன் கவிதைகள்** கவிஞர் வாணிதாசனின் கவிதைகள் தொகுப்பில் முதல் தொகுதியாகும். இந்நூலை மலர் நிலையம் வெளியிட்டுள்ளது. இத்தொகுப்பில் 88 கவிதைகள் இடம்பெற்றுள்ளன. எட்டிப் பழமோ பறைச்சி இதழ் என்று வாணிதாசன் எழுதியமையைச் சுட்டிக்காட்டி மலர் நிலையத்தார், வாணிதாசனின் சமூக சிந்தனையை நூலின் முன்னுரையில் குறிப்பிட்டுள்ளனர்.

## உள்ளடக்கம்
# இயற்கை
# இன்பம்
# மக்கள்
# புரட்சி
# இசைக்குரியார்
# தமிழ்
# பூக்காடு

## சான்றுகள்
* வாணிதாசன் கவிதைகள் 

## வெளியிணைப்புகள்
*தமிழ் மின் நூலகம் :: நாட்டுடைமையாக்கப்பட்ட நூல்கள்-கவிஞர் வாணிதாசன் நூல்கள் 

பகுப்பு:1956 தமிழ் நூல்கள்
பகுப்பு:மலர் நிலைய நூல்கள்
பகுப்பு:வாணிதாசன் நூல்கள்
பகுப்பு:நாட்டுடைமை நூல்கள்
ஐரோப்பிய மற்றும் ஆசிய கிளையின கடற்பறவை

**ஐரோப்பிய மற்றும் ஆசிய கிளையின கடற்பறவையானது** கடற்பறவை இனங்களில் நடுத்தர உருவம் கொண்டதாகும். இந்த வகையான கடல்பறவைகள் பெரும்பாலும் வடக்கு ஆசியா, வட அமெரிக்கா, ஐரோப்பா போன்ற கண்டங்களில் காணப்படுகிறது. குளிர்காலங்களில் இப்பறவைகள் தெற்கு திசை நோக்கி இடம்பெயர்ந்து செல்லுகின்றன. இப்பறவை குளிர்காலங்களில் பொது நிலங்களில் குறுகிய மேய்ச்சலில் உணவைத் தேடிக்கொள்கின்றன.

## சாட்டுரை
இப்பறவையானது பொதுவாக 40முதல் 46 செ.மீ நீளமானதாகும். வளையம் நிறைந்த கடற்பறவையை விட சிறியதாக உள்ளது. இதன் அலகுப்பகுதி நிறம் மஞ்சள் கலந்த பச்சை நிறம் கொண்டதாக இருந்து, பின்னர் இனப்பெரிக்க காலங்களில் மறுபடுகிறது.இதன் உடல் மேல் பகுதியில் சாம்பல் நிறமும் கீழ் பகுதியில் வெள்ளை கலந்த சாம்பல் நிறத்திலும் காணப்படுகிறது.
இதன் கால்கள் பச்சை மற்றும் மஞ்சள் கலந்து காணப்படுகிறது.

## மேற்கோள்

* "National Geographic"  *Field Guide to the Birds of North* *America* 
* * Seabirds, an Identification Guide* by Peter Harrison, (1983) 

## வெளியிணைப்பு

* இணைய பறவை சேகரிப்பில் காணொளிகள்,  புகைப்படங்கள் மற்றும் ஒலி  பதிவுகள் 

பகுப்பு:கடற்பறவைகள்
ஜோரின் இயக்குதளம்

ஜோரின் இயக்குதளம்  டெபியன்   லினக்ஸ் வழங்கல் சார்ந்து உருவாக்கபட்டதாகும் .இந்த ஜோரின் இயக்குதளம் வைன் மென்பொருள் உடன் வருகிறது ஆகையால் விண்டோஸ் இயக்குதளத்தில் இருந்து வேறு இயக்குதலத்திற்கு மாற விரும்புபவர்கள். இது ஒரு சிறந்த தேர்வாகும் .இந்த இயக்குதளத்தின் லினக்ஸ் கருனி பதிப்பு 3.2 ஆகும் .பல வரைவியல் பயனர் இடைமுகம் கொண்டு உள்ளது.
வலை உலாவிகளை நிர்வகிக்க தனி மென்பொருள் இதில் இடப்பட்டு உள்ளது .
இதன் மூலம் வலை உலாவிகளை நிர்வகிப்பது மற்றும் நிறுவுவது எளிதாக உள்ளது.
* 55 மொழிகளில் இந்த இயக்குதளத்தை நம்மால் பயன் படுத்த முடியும். 

thumbnail|right

## மேற்கோள்கள்

பகுப்பு:லினக்சு வழங்கல்கள்
பகுப்பு:கட்டற்ற மென்பொருட்கள்
நேரலை குறுந்தகடு

**நேரலை குறுந்தகடு** (LIVE CD) என்பது வன்தட்டு (HARD DISK DRIVE) துணை இன்றி கணினியின் நினைவகத்தில் இருந்து இயக்குதளத்தை இயக்குவதாகும். இவ்வாறு இயங்கும் இயக்குதளத்தில் நாம் எந்த மென்பொருளையும் நிறுவ இயலாது. ஆனால் ஒரு இயக்குதளத்தில் நாம் செய்யும் வேலைகள் பலவற்றையும் இதிலும் செய்ய இயலும். வன்தட்டில் இருந்து இயங்கும் இயக்குதளத்தை நாம் இயக்கும் பொது நாம் வன் பொருளில் மாற்றங்களை செய்ய இயலும் ஆனால்  இந்த நேரலை குறுந்தகட்டில் இருந்து இயங்கும் போது அதனை செய்ய இயலாது. மேலும் இவை கணினியின் தேக்கத்தை சாராமல் செயல்படுகிறது.  

## பயன்கள்
* லினக்ஸ் வழங்கல் வன்தட்டில் நிறுவுதல் .   
* மென்பொருளின்  புதிய பதிப்புகளை சோதனை 
*வன்பொருள் பட்டியல் மற்றும் சோதனையிடல்  
*கணினி பழுது நீக்குதல் மறுசீரமைத்தல்  
*அதிக பாதுகாப்பு மற்றும் ஊடுருவலை தடுக்கவள்ளது   
*கடவு சொல் மாற்றம் மற்றும் திருட்டில் இருந்து பாதுகாத்தல் 
*வலை பாதுகாப்பு சோதனை 
*கணினியின் முதன்மை அல்லது காப்புநகல் இயகுதலமாக பயன்படுத்தப்படும்   
*கணினி தடயவியல் 
*இணைய வங்கி பரிவர்த்தனை மேற்கொள்ள ஒரு பாதுகாப்பான மற்றும் நம்பகமான தளத்தை ஏற்படுத்தி தருகிறது .

## மேற்கோள்கள்

பகுப்பு:இயக்கு தளங்கள்
விருது பெற்ற தமிழ்த் திரைப் பாடல்கள்

இது இந்தியாவில் தேசிய அளவிலும், மாநில அளவிலும் **விருது பெற்ற தமிழ்த் திரைப் பாடல்களின்** பட்டியல் ஆகும். சிறந்த பாடலாசிரியர், சிறந்த பின்னணிப் பாடகர்கள் என்னும் பிரிவுகளில் ஏதாவது ஒன்றிலாவது விருது பெற்ற பாடல்கள் இங்கே உள்ளடக்கப்பட்டுள்ளன.

## தேசிய விருது
### பாடலாசிரியர்

### பின்னணிப் பாடகர் - ஆண்

### பின்னணிப் பாடகர் - பெண்

## மேற்கோள்கள்

பகுப்பு:தமிழ்த் திரைப்பட விருதுகள்
பகுப்பு:தமிழ்த் திரைப் பாடல்கள்
எச்டி 149026

**எச்டி 149026** (HD 149026) என்பது ஒரு மஞ்சள் குறுமீன் (subgiant star) ஆகும். இது தோரயமாக 257 ஒளியாண்டுகள் தூரத்தில் ஹெர்குலஸ் என்ற விண்மீன் குழாமத்தில் உள்ளது. இது  சூரியனைவிட திணிவு அல்லது நிறை அதிகமாகவும், பெரியதாகவும், பிரகாசமாகவும் உள்ளது. எச்டி 149026 பி என்ற புறக்கோள் இந்த வீண்மீனைச் சுற்றி வருவதாக 2005 ல் உறுதி செய்யப்பட்டது.

## விண்மீன்
இது சூரியனைவிட திணிவு அல்லது நிறை அதிகமாகவும், பெரியதாகவும் மற்றும் பிரகாசமாகவும் உள்ளது. இதன் நிறை அதிகம் என்பதால் இதன் சில பகுதிகளின் விடுபடு திசைவேகம் அதிகமாக இருக்கும். எனவே அந்தப் பகுதிகள் நிலைத் தன்மை இல்லததாக அமைந்துள்ளது. மேலும் இது இளமையான விண்மீனாக (2.0 பில்லியன் ஆண்டுகள் முன்பு தோன்றியது) கருதப்படுகிறது. ஆனால் இது நல்ல விண்மீன் படிமலர்ச்சி பெற்றுள்ளதாக கருதுகிறார்கள். இந்த விண்மீனின் கருவத்தில் ஏற்படும் ஹைட்ரஜன் அணுக்களின் அணுக்கரு இணைவினால் உன்டாகும் வெப்பம் விண்மீனின் மேற்பரப்பு வரை வந்தடைகிறது. மேலும் இவை சிவப்பு அரக்கன் என்ற விண்மீன் நிலையை நோக்கி  படிமலர்ச்சி அடைந்துக் கொண்டிருக்கிறது. எச்டி 149026 தோரயமாக 257 ஒளியாண்டுகள் தூரத்தில் உள்ளது. எனவே இதை வெறும் கண்களால் பார்க்க இயலாது. ஆனால் இருகண் நோக்கி மற்றும் தொலைநோக்கி மூலம் காணமுடியும்.

இந்த விண்மீன் சூரியனைப் போல இரண்டு மடங்கு செறிவூட்டப்பட்ட ஹைட்ரஜன் மற்றும் ஈலியம் தனிமங்களை அதிக அளவில் கொண்டுள்ளது. இதன் காரணமாகத்தான் இந்த விண்மீன் அதிக பிரகாசத்துடன் காணப்படுகிறது. என்2கே கூட்டமைப்பின் ஒரு குழு இந்தக் விண்மீனைப் பற்றிய முழு ஆராய்ச்சியில் ஈடுபட்டுள்ளது. 

## கோள் தொகுதி
2005 ஆம் ஆண்டு **[[எச்டி 149026 பி]]** (HD 149026 b) என்ற ஒரு புறக்கோள் இந்த விண்மீனை சுற்றி வருவாதாக கண்டறிந்தனர். அதன் வெப்பநிலை 2040°C ஆகும். தன்மேல் விழும் அனைத்து விண்மீன்களின் ஒளியையும் (வெப்பத்தையும்) இந்த கோள் கிரகித்துக் கொள்வதால் இது இந்த அளவு அதிக வெப்பநிலையில் உள்ளது என கணித்துள்ளனர்.

## மேற்கோள்கள்

*
இடித்துரைப்பாளர்கள்

**இடித்துரைப்பாளர்கள்** அல்லது **ஊழலை அம்பலப்படுத்துபவர்கள்** (ஆங்கிலம்:Whistle blowers) பார்வையில் தென்படும் அநீதிகள் மற்றும் சட்டத்திற்குப் புறம்பான தவறுகளை உரியவர்களின் கவனத்திற்குக் கொண்டு செல்பவர்கள். உலகம் முழுவதும் மக்கள் நலத்திற்கு எதிராக செயல்படுகிறவர்களின் மற்றும் மக்களை ஏமாற்றுகிறவர்களின் முகத்திரையைக் கிழிக்கவும், அவர்களின் சட்டவிரோதமான செயற்பாடுகளை அரசு மற்றும் நீதித்துறையின் கவனத்திற்கு எடுத்துச் செல்பவர்களையும், அரசின் காதில் விழும்படியாக கூவி போராட்டங்களில் ஈடுபடுகிறவர்களையும் இடித்துரைப்பாளர்கள் என்றழைப்பர்.

## இடித்துரைப்பாளர்களின் முக்கியப் பணிகள்
உறுதியான தகவல்களுடன் அல்லது ஆவணங்களுடன் இடித்துரைப்பாளர்கள் கீழ்கண்ட விடயங்கள் குறித்து அரசின் கவனத்திற்குக் கொண்டு செல்வார்கள்.

# சட்டம் மற்றும் விதிமுறைகளை மீறிய செயல்பாடுகள்
# நிர்வாகச் சீர்கேடுகள்
# நிதி முறைகேடுகள்
# அதிகாரத்தை தவறாக பயன்படுத்துதல்
# பொதுசுகாதாரத்திற்கு தீங்கிழைக்கும் செயல்கள்
# பொதுமக்களின் பாதுகாப்பிற்கு தீங்கிழைக்கும் செயல்கள்

இடித்துரைப்பாளர்களின் கோரிக்கைகளை அரசு கண்டு கொள்ளவில்லை எனில் அரசு மற்றும் பொதுமக்களின் கவனத்தை ஈர்க்கும் பொருட்டு போராட்டங்கள் நடத்துவர்.

## இந்தியாவில் இடித்துரைப்பாளர்களுக்கான பாதுகாப்பு சட்டம்
சமூக விரோதிகளிடமிருந்து இடித்துரைப்பாளர்களைக் காக்கும் பொருட்டு, இடித்துரைப்பாளர்கள் பாதுகாப்பு சட்ட மசோதா 2011, இந்திய நாடாளுமன்றத்தின் கீழ் அவையில் (லோக் சபை) 28-12-2011-இல் நிறைவேற்றப்பட்டது. இதே சட்ட மசோதா நாடாளுமன்ற மேலவை (ராஜ்ஜிய சபை)யில் 21-02-2014-இல் நிறைவேற்றப்பட்டது. ஜம்மு & காஷ்மீர் மாநிலத்திற்கு மட்டும் இடித்துரைப்பாளர்களுக்கான பாதுகாப்புச் சட்டம் பொருந்தாது இந்தியக் குடியரசுத் தலைவர் இம்மசோதாவுக்கு 09-05-2014-இல் ஒப்புதல் அளித்ததின் காரணமாக, இடித்துரைப்பாளர்களுக்கான பாதுகாப்பு சட்டம் அரசின் நடைமுறைக்கு வந்துவிட்டது.

## பாதுகாப்பு சட்டத்தின் நன்மைகள்
ஊழல்கள் மற்றும் முறைகேடுகள் வெளிக்கொணர்வதால், இடித்துரைப்பாளர்களுக்கு பாதுகாப்பு அற்ற சூழ்நிலை நிலவிய சூழ்நிலையை அகற்றவும், அச்சமின்றி ஊழல்களையும் முறைகேடுகளையும் வெளிக்கொணர ஊக்குவிக்கவும் இடித்துரைப்பாளர்களுக்கான பாதுகாப்பு சட்டம் வழிவகை செய்கிறது.

மேலும் தவறான தகவல்களை தெரிவிப்பவர்களுக்கு இரண்டு ஆண்டு சிறை தண்டனையும், ரூபாய் 30,000/- அபராதமும் விதிக்கப்படும் என்பது இச்சட்டத்தின் சிறப்பம்சமாகும்.

## மேற்கோள்கள்

## வெளி இணைப்புகள்
*இடித்துரைப்பாளர்க்கான பாதுகாப்புச் சட்ட மசோதா 2011 
* Whistle Blower complaints 
* The Whistleblower Protection Bill, 2011: A Review  
* இடித்துரைப்பாளர் சுட்டுக் கொலை

பகுப்பு:மனித உரிமைகள்
பகுப்பு:மனித உரிமை அமைப்புகள்
பகுப்பு:கருத்து வெளிப்பாட்டுச் சுதந்திரம்
பகுப்பு:செயற்பாட்டாளர்கள்
ரொக்சான் மெக்கி

**ரோக்ஸென் மெக்கி** (Roxanne McKee பிறப்பு: 10 ஆகஸ்ட் 1980) ஒரு இங்கிலாந்து நாட்டு நடிகை ஆவார். இவர் 2005ம் ஆண்டு ஹொல்லியொக்ஸ் என்ற தொலைக்காட்சி தொடரில் அறிமுகமானார், அதைத் தொடர்ந்து எஃப், ஈஸ்ட்எண்டர்ஸ்: இ20, கேம் ஒப் த்ரோன்ஸ் போன்ற தொலைக்காட்சி தொடர்களில் நடித்துள்ளார்.

## திரைப்பட வாழ்க்கை
2010ம் ஆண்டு த எக்ஸ்‌பெல்ட் என்ற திரைப்படத்தின் மூலம் சினிமாத்துறைக்கு அறிமுகமானார், அதைத் தொடர்ந்து ராங்க் டுர்ன் 5: ப்லட்‌லைந்ஸ், வேன்டேட்டா, மற்றும் த லெஜண்டு ஒப் ஹெர்குலிஸ் போன்ற திரைப்படங்களில் நடித்தார், தற்பொழுது இவர் நடித்த **Ironclad: Battle for Blood** என்ற திரைப்படம் விரைவில் திரைக்கு வரவிருக்கின்றது.

## திரைப்படங்கள்
* 2010: த எக்ஸ்‌பெல்ட்
* 2012: ராங்க் டுர்ன் 5: ப்லட்‌லைந்ஸ்
* 2013: வேன்டேட்டா
* 2014: த லெஜண்டு ஒப் ஹெர்குலிஸ்
* 2014: Ironclad: Battle for Blood

## தொலைக்காட்சி
இவர் நடித்த தொடர்கள் சில:
* 2005–2008: ஹொல்லியொக்ஸ்
* 2010: எஃப்
* 2010: ஈஸ்ட்எண்டர்ஸ்: இ20
* 2011–2012: கேம் ஒப் த்ரோன்ஸ்
* 2014: டொமினியன்

## வெளி இணைப்புகள்
*

பகுப்பு:1980 பிறப்புகள்
பகுப்பு:வாழும் மக்கள்
பகுப்பு:ஆங்கிலத் திரைப்பட நடிகைகள்
பகுப்பு:ஆங்கிலேயத் தொலைக்காட்சி நடிகைகள்
பகுப்பு:பிரித்தானியத் தொலைக்காட்சி நடிகைகள்
பகுப்பு:ஆங்கிலேய நடிகைகள்
சல்லிவன் ஸ்டேபிள்டன்

**சல்லிவன் ஸ்டேபிள்டன்** (Sullivan Stapleton பிறப்பு: 14 ஜூன் 1977) ஒரு ஆஸ்திரேலியா நாட்டு நடிகர். இவர் 1994ம் ஆண்டு **பேபீ பத் மஸ்ஸகிரே** என்ற திரைப்படத்தின் மூலம் திரைப்படத்துறைக்கு அறிமுகமானார். அதைத் தொடர்ந்து பல தொலைக்காட்சி தொடர்களிலும் மற்றும் **கங்ஸ்டேர் ஸ்க்வாட்**, 300: ரைஸ் ஒப் அன் எம்பையர் போன்ற திரைப்படங்களிலும் நடித்துள்ளார்.

## விருதுகள் மற்றும் பரிந்துரைகள்
* 2013: ஆஸ்திரேலியா திரைப்பட திருப்புமுனை விருது
* 2010: பரிந்துரை சிறந்த துணை நடிகர்

## வெளி இணைப்புகள்
* 
* Sullivan Stapleton at அழுகிய தக்காளிகள்

பகுப்பு:1977 பிறப்புகள்
பகுப்பு:வாழும் மக்கள்
பகுப்பு:ஆஸ்திரேலியத் திரைப்பட நடிகர்கள்
பகுப்பு:ஆஸ்திரேலிய தொலைக்காட்சி நடிகர்கள்
பகுப்பு:ஆங்கிலத் திரைப்பட நடிகர்கள்
இவா கிரீன்

**இவா கிரீன்** ஒரு பிரஞ்சு நாட்டு நடிகை மற்றும் விளம்பர நடிகை ஆவார். இவர் 300: ரைஸ் ஒப் அன் எம்பையர் என்ற திரைப்படத்தில் **ஆர்ட்மீஸியா** என்ற கதாபாத்திரத்தில் நடித்துள்ளார் என்பது குறிப்பிடத்தக்கது.

## ஆரம்பகால வாழ்க்கை
இவர் பிரான்ஸ் நகரில் இரட்டை சகோதரிகளாக பிறந்தார், இவரின் சகோதிரியின் பெயர் **ஜாய்**. இவரின் தயார் ஒரு முன்னால் திரைப்பட நடிகை ஆவார்.

## திரைப்படங்கள்

## சின்னத்திரை

## விருதுகள் மற்றும் பரிந்துரைகள்

## மேற்கோள்கள்

## வெளி இணைப்புகள்
* 

பகுப்பு:1980 பிறப்புகள்
பகுப்பு:வாழும் மக்கள்
பகுப்பு:பிரான்சியத் திரைப்பட நடிகைகள்
பகுப்பு:பிரான்சிய தொலைக்காட்சி நடிகைகள்
பகுப்பு:யூத நடிகைகள்
பகுப்பு:விளம்பர நடிகைகள்
லோகன் லெர்மன்

**லோகன் வேட் லெர்மன்** ஒரு அமெரிக்க நாட்டு நடிகர். இவர் 2010ம் ஆண்டு **Percy Jackson & the Olympians: The Lightning Thief** என்ற திரைப்படத்தில் நடித்ததன் மூலம் அறியப்பட்ட நடிகர் ஆனார்.

## ஆரம்ப வாழ்க்கை
லோகன் வேட் லெர்மன் பெவர்லி ஹில்ஸ், கலிபோர்னியா வில் பிறந்தார். இவரின் தாயார், லிசா (நீ கோல்ட்மேன்), ஒரு முகமையாளர் பணிபுரிகிறார், மற்றும் இவரின் தந்தை, லாரி லெர்மன், ஒரு தொழிலதிபர் மற்றும் எலும்பு சிகிச்சை நிபுணர். இவருக்கு ஒரு சகோதரி (லிண்ட்ஸே) மற்றும் ஒரு சகோதரன் (லூகாஸ்) உண்டு.

## வெளி இணைப்புகள்
*
*
*

பகுப்பு:அமெரிக்க ஆண் திரைப்பட நடிகர்கள்
பகுப்பு:1992 பிறப்புகள்
பகுப்பு:வாழும் மக்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
ஸ்காட் அட்கின்ஸ்

**ஸ்காட் அட்கின்ஸ்** (Scott Adkins, பிறப்பு: ஜூன் 17, 1976) ஒரு ஆங்கில திரைப்பட நடிகர் மற்றும் தற்காப்புக் கலைஞர். இவர் த லெஜண்டு ஒப் ஹெர்குலிஸ் போன்ற பல திரைப்படங்களில் நடித்ததன் மூலம் பரிசியமான நடிகர் ஆனார்.

## ஆரம்பகால வாழ்க்கை
ஸ்காட் அட்கின்ஸ் ஜூன் 17ம், 1976ம் ஆண்டு அன்று, சுட்டன் கோல்டுபீல்டு, இங்கிலாந்து ல் பிறந்தார்.

## வெளி இணைப்புகள்
*
*

பகுப்பு:அமெரிக்கத் திரைப்பட நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:1976 பிறப்புகள்
பகுப்பு:வாழும் மக்கள்
குணநாற்பது

**குணநாற்பது** என்னும் நூல் பண்டைய உரைநூலால் தெரியவரும் நூல்களில் ஒன்று. தொல்காப்பியம் இளம்பூரணர் உரையில் இது குறிப்பிடப்பட்டுள்ளது. 

இதன் பாடலாக ஒன்று மட்டும் கிடைத்துள்ளது. இது தலைவனின் காமநோயைத் தீர்க்கும் மருந்து தலைவியின் தண்ணளி ஒன்று மட்டுமே எனப் கூறுகிறது. இந்தப் பாடலை எண்ணிப் பார்க்கும்போது இது கார்நாற்பது நூலைப் போன்றதோர் அகப்பொருள் பற்றிய நூல் எனத் தெரியவருகிறது.

இந்த நூலின் பாடலாகக் கிடைத்துள்ள ஒரே ஒரு பாடலில் பொற்கைப் பாண்டியன் வரலாற்றுக்கு இலக்கியச் சான்று உள்ளது.  

## கருவிநூல்
* தொல்காப்பியம் (எழுத்து - சொல் - பொருள்) மூலமும் உரையும், உரையாசிரியர் *இளம்பூரணர்*, வெளியீடு சாரதா பதிப்பகம், 2010 பதிப்பு,

## அடிக்குறிப்பு

பகுப்பு:மறைந்த தமிழ் நூல்கள்
ஜெ. பி. சாணக்யா

**ஜெ. பி. சாணக்யா** ஒரு தமிழக எழுத்தாளர். 1998 முதல் தமிழில் எழுதி வருகிறார். இவரது கதைகள் தீவிர இலக்கிய இதழ்களில் வெளிவந்துள்ளன. இவரின் சிறுகதைள்  "என் வீட்டின் வரைபடம் (2003), கனவுப்புத்தகம் (2005), முதல் தனிமை(2013)" என்ற தொகுப்பு நூல்களா வெளிவந்துள்ளன. இவர் சிறந்த இளம் எழுத்தாளருக்கான சுந்தர ராமசாமி விருதும், கதா விருதும் பெற்றுள்ளார். இவருடைய புவியீர்ப்பு விசை சிறுகதையின் ஆங்கில மொழிபெயர்ப்பு ஆக்ஸ்போர்ட் பல்கலைக்கலகத்தின் பத்திரிக்கை பிரிவான தமிழ் தலித் எழுத்தில் வெளிவந்துள்ளது. இவருடைய ”ஆண்களின் படித்துறை” கதா - காலச்சுவடு சிறுகதைப்போட்டியில் முதல் பரிசு பெற்றுள்ளது. இவருடைய சிறுகதைகளை, மதுரை காமராசர் கல்லூரி, அமெரிக்கன் கல்லூரி தமிழ் மாணவர்கள் Mphil பட்ட ஆய்வுக்குப் பயன்படுத்தியுள்ளனர்.

தமிழ் திரைப்படத்துறையில் பணியாற்றி வருகிறார். இயக்குநர் பாலுமகேந்திரா, மணிரத்னம், ஆகியோருடன் பணிபுரிந்துள்ளார். சமீபமாக "மெட்ராஸ், கபாலி" ஆகிய திரைப்படங்களில் திரைக்கதையாசிரியராக பணிபுரிந்துள்ளார்.

## வாழ்க்கைக் குறிப்புகள்
கடலூர் மாவட்டம் முடிகண்டநல்லூர் கிராமத்தில் 1973 மே 28 ஆம் தேதி பிறந்தார். தந்தை பெயர் எம்.அப்பாதுரை, அம்மாவின் பெயர் எம்.கே. தெய்வக்கன்னி இருவரும் ஓய்வு பெற்ற ஆசிரியர்கள்.  திருமணமானவர். அண்ணாமலை பல்கலைக்கழகத்தின் தமிழிசைக் கல்லூரியில் வாய்ப்பாட்டு பயின்ற இவர் ஓவியரும் கூட. 
தற்போது எழுத்தாளராகவும், திரைப்படத்துரையில் உதவி இயக்குநராகவும் பணிபுரிந்து கொண்டு சென்னையில் வசித்து வருகிறார்.

## விருதுகள்
# சிறந்த இளம் எழுத்தாளருக்கான சுந்தர ராமசாமி விருது
# கதா விருது

## ஆக்கங்கள்

## வெளி இணைப்புகள்
* அரவிந்தன் கட்டுரை 
* பெருமைக்குரிய கடிகாரம் அமேசான் இணைப்பு

## மேற்கோள்கள்

பகுப்பு:1964 பிறப்புகள்
பகுப்பு:தமிழக எழுத்தாளர்கள்
பகுப்பு:தமிழ் எழுத்தாளர்கள்
பகுப்பு:தமிழ் கலைச்சொல் அறிஞர்
பகுப்பு:கடலூர் மாவட்ட மக்கள்
ஜேம்ஸ் மாக்கவோய்

**ஜேம்ஸ் மெக்காவே** (James McAvoy பிறப்பு: 21 ஏப்ரல் 1979) இவர் ஒரு நடிகர். 1995ம் ஆண்டு **த நியர் ரூம்** என்ற திரைப்படத்தின் மூலம் திரைபடதுரைக்கு அறிமுகமானார். அதைத் தொடர்ந்து **நார்னியா, த லாஸ்ட் கிங் ஓப் ஸ்காட்‌ல்யான்ட், ஆதோனேமேண்ட்,** எக்ஸ்-மென் போன்ற பல வெற்றி திரைப்படங்களில் நடித்ததன் மூலம் பரிசியமான நடிகர் ஆனார்.

## வெளி இணைப்புகள்
* 
* James McAvoy

பகுப்பு:ஐக்கிய இராச்சியத்தின் திரைப்பட நடிகர்கள்
பகுப்பு:1979 பிறப்புகள்
பகுப்பு:வாழும் மக்கள்
மைக்கல் பாஸ்பெந்தர்

**மைக்கேல் பாஸ்பெந்தர்** (பிறப்பு 2 ஏப்ரல் 1977) ஐரிஷ், ஜேர்மன் நாட்டு நடிகர். **12 இயர்ஸ் எ ஸ்லேவ்** என்கிற அமெரிக்க திரைப்படத்தில் அடிமைகள் மேற்பார்வையாளராக நடித்து 2014இல் சிறந்து துணை நடிகர் அகாடமி விருதை பெற்றார். புரோமீத்தியஸ், இன்குளோரியஸ் பாஸ்டர்ட்ஸ் உள்ளிட்ட பல்வேறு திரைப்படங்களில் நடித்துள்ளார்.

## வெளி இணைப்புகள்
* 
* Rotten Tomatoes Actor's Page
* His name Michael Fassbender
* Fassinating Fassbender

பகுப்பு:1977 பிறப்புகள்
பகுப்பு:வாழும் மக்கள்
பகுப்பு:அயர்லாந்து திரைப்பட நடிகர்கள்
பகுப்பு:அயர்லாந்து மேடை நாடக நடிகர்கள்
பகுப்பு:அயர்லாந்து தொலைக்காட்சி நடிகர்கள்‎
பணமாற்று சுழற்சி முறை

முகாமைத்துவ கணக்கீட்டில் **பணமாற்று சுழற்சி முறை**யானது (*Cash conversion cycle*) தனது வாடிக்கையாளர் விற்பனை பிரிவை விரிவாக்குவதற்காக மூலவளத்தில் (resources) அதிகமாக முதலீடு செய்யும்போது அந் நிறுவனம் பணம் இல்லாமல் எவ்வாறு நீண்டகாலம் தொழிற்படுகின்றது  என்பதை அளவீடு செய்கின்றது. அதாவது இது நீர்மத்தன்மை ஆபத்தை (liquidity risk) வளர்ச்சி மூலம் எவ்வாறு அளவீடு செய்வது என்பதை குறிப்பிடுகின்றது. எனினும் பணமாற்று  சுழற்சியை  குறைப்பதிலும் இடர்கள் உருவாகும்: தான் பொருட்கள் வாங்கியவர்களுக்கு பணம் செலுத்தும் முன் தனது வாடிக்கையாளரிடம் இருந்து பணம் பெறுவதன் மூலம் ஒரு நிறுவனம் மறை பணமாற்று  சுழற்சியை (negative ccc) அடையமுடியும். கடுமையான பண வசூலிப்பும் வரி செலுத்தும் கொள்கைகளும் எப்போதும் நிரந்தரமானது அல்ல.

## மேற்கோள்கள்

பகுப்பு:பொருளியல்
ஆசிரியமாலை

**ஆசிரியமாலை** என்னும் பெயர் கொண்ட நூல் ஒன்று இருந்தது என்பதைத் தொல்காப்பிய உரையாசிரியர் இளம்பூரணர் குறிப்பிலிருந்து உணரமுடிகிறது.

இது தொல்காப்பியம் குறிப்பிடும் வாகைத்திணையின் துறைகளில் ஒன்றாகிய *எட்டுவகை நுதலிய அவையகம்*   என்பதற்கு விளக்கம் தரும் பாடல் ஒன்றினைக் கொண்டுள்ளது.

## கருவிநூல்
* தொல்காப்பியம் மூலமும் உரையும்,உரையாசிரியர் *இளம்பூரணர்*, சாரதா பதிப்பகம் வெளியீடு, 2010

## அடிக்குறிப்பு

பகுப்பு:மறைந்த தமிழ் நூல்கள்
வடகரை மக்களவைத் தொகுதி

**வடகரை மக்களவைத் தொகுதி**, கேரளத்தின் இருபது மக்களவைத் தொகுதிகளில் ஒன்று.

## பகுதிகள்
இது தலசேரி, பெரிங்ஙளம், வடகரை, பேராம்பிரை , கொயிலாண்டி, நாதாபுரம், மேப்பையூர் ஆகிய சட்டமன்றத் தொகுதிகளை கொண்டிருந்தது. தொகுதி சீரமைப்பிற்குப் பிறகு, தலசேரி, கூத்துபறம்பு, வடகரை, குற்றுயாடி, நாதாபுரம், கொயிலாண்டி, பேராம்பிரைஆகிய தொகுதிகளைக் கொண்டுள்ளது..

## நாடாளுமன்ற உறுப்பினர்கள்
*இரண்டாவது மக்களவை: கே. பி. மேனன் (பி.எஸ்.பி) 
*மூன்றாவது மக்களவை: ஏ. வி. ராகவன் (சுயேட்சை)
*நான்காவது மக்களவை: அரங்கில் ஸ்ரீதரன் (எஸ்.எஸ்.சி.பி)
*ஐந்தாவது மக்களவை முதல் பத்தாவது மக்களவை வரை: கே.பி. உண்ணிகிருஷ்ணன் (காங்கிரசு)
*பதினொன்றாவது மக்களவை: ஓ. பரதன் (சி.பி.ஐ(எம்)
*பன்னிரண்டாவது மக்களவை, பதின்மூன்றாவது மக்களவை: ஏ. கே. பிரேமஜம் சி.பி.ஐ(எம்) 
*பதினான்காவது மக்களவை:பி. சதீதேவி சி.பி.ஐ (எம்)
*பதினாறாவது மக்களவை: முல்லப்பள்ளி ராமச்சந்திரன் இந்திய தேசிய காங்கிரசு 

## தேர்தல்கள்

### 1977 முதல் 1999 வரை
1977 முதலான  தேர்தல் விவரங்கள் கீழே தரப்பட்டுள்ளன.

## சான்றுகள்
22 ஜம்ப் ஸ்றீட்

**22 ஜம்ப் ஸ்ட்ரீட்**  2014ம் ஆண்டு வெளியான அமெரிக்க நாட்டு நகைச்சுவை அதிரடி திரைப்படம்.

## வெளி இணைப்புகள்
* 
* 
* 
* 
* 

## மேற்கோள்கள்

பகுப்பு:அமெரிக்கத் திரைப்படங்கள்
பகுப்பு:2014 ஆங்கிலத் திரைப்படங்கள்
பகுப்பு:கொலம்பியா பிக்சர்ஸ் திரைப்படங்கள்
ஆர். காந்தி

**ஆர். காந்தி** (R. Gandhi) இவர் இந்திய இந்திய ரிசர்வ் வங்கியின் துணை ஆளுநராக 2014ம் ஆண்டு ஏப்ரல் மாதம் 3ஆம் தேதி நியமிக்கப்பட்டுள்ளார். இவர் ஆனந்த் ஷா என்பவர் பணி ஓய்வு அடைந்ததையடுத்து இந்த பதவிக்கு உயர்ந்துள்ளார்.
இவர் வங்கிகளின் செயற்பாடுகள் மற்றும் அபிவிருத்தி, இடர் கண்காணிப்பு, நகர்ப்புற கூட்டுறவு வங்கிகளின் கண்காணிப்பு, தகவல் தொழில்நுட்பம், சட்டவிவகாரங்கள், செலவினம் மற்றும் பட்ஜெட் கட்டுப்பாடு போன்றவை இவரது கட்டுப்பாட்டில் உள்ளன.. மேலும் இவர் இந்திய ரிசர்வ் வங்கியின் நிர்வாக இயக்குநர்களில் ஒருவராகவும் வங்கி தொழில்நுட்ப மேம்பாடு மற்றும் ஆராய்ச்சி நிறுவனத்தின் (IDRBT) இயக்குநராகவும் இருந்தவராவார்.

## இளமை வாழ்க்கை மற்றும் கல்வி
இந்தியாவின் திருநெல்வேலி மாவட்டத்தில் ஒரு விவசாய குடும்பத்தில் 1956ஆம் ஆண்டு பிறந்த இவர் அண்ணாமலைப் பல்கலைக்கழகத்தில் பொருளாதாரத்தில் முதுகலை பட்டப்படிப்பு முடித்துள்ளார். அமெரிக்க பல்கலைக்கழகத்திலும், நியூ யார்க் நகர பல்கலைக்கழகத்திலும் மூலதன சந்தைகள் மற்றும் மேலாண்மை தகவல் அமைப்பில் முதுகலை பட்டம் பெற்றுள்ளார். அடிப்படையில் கணித பொருளாதாரத்தில் பட்டம் பெற்றுள்ள இவர் கணினி துறையில் கணினி நிரலாக்க திறமையும் பெற்றுள்ளார். இவர் மதுரை பல்கலைக்கழகத்தில் காந்திய சிந்தனைகளைப் படித்துள்ளார்.

## இந்திய ரிசர்வ் வங்கி தொழில்
1980ம் ஆண்டு முதல் இந்திய நடுவண் வங்கியில் பணியில் சேர்ந்தார். செபிக்காக சிறப்பான சேவை வழங்கியுள்ளார். இன்றுவரை 33 வருடங்களாக சேவை செய்து வந்துள்ளார்.

2011ம் ஆண்டு மார்ச் மாதம் 1ம் தேதி  நடுவண் வங்கியில் செயல் நிலை இயக்குநராக உயர்த்தப்பட்டார். பின்னர் 2014ம் ஆண்டு ஏப்ரல் மாதம் 3ம் தேதி துணை கவர்னராக நியமிக்கப்பட்டுள்ளார்.

## முக்கிய பணிகள்
* நிர்வாக இயக்குநர், இந்திய இந்திய நடுவண் வங்கி
* இயக்குநர், வங்கி தொழில்நுட்ப அபிவிருத்தி மற்றும் ஆராய்ச்சி நிறுவனம்.
* தலைவர், சிறந்த அரசு பத்திர ஒருங்கிணைப்பு ரிசர்வ் வங்கி குழு
* தலைவர், நகர்ப்புற கூட்டுறவு வங்கிகளின் செயற்குழு
* தலைவர், கடன் அட்டைகள் ஒழுங்குபடுத்தல் குழு தலைவர்.
* தலைவர், அரசு பத்திரங்கள் வட்டி விகித குழு 
* தலைவர், சீர்திருத்தங்கள் நடைமுறைப்படுத்தல் குழு (OTC)

## வெளி இணைப்புகள்
 R Gandhi - Executive Profile

## மேற்கோள்

பகுப்பு:1956 பிறப்புகள்
பகுப்பு:வாழும் மக்கள்
பகுப்பு:இந்திய அரசு அதிகாரிகள்
வடகரை (கேரளம்)

**வடகரை** (*Vadakara*, ) நகரம் இந்தியாவின் கேரளா மாநிலத்தில் கோழிக்கோடு மாவட்டத்தில் அமைந்துள்ளது. 

## புவியியல்
இவ்வூரின் அமைவிடம்  ஆகும். கடல் மட்டத்தில் இருந்து இவ்வூர் சராசரியாக 15&nbsp;மீட்டர் (49&nbsp;அடி) உயரத்தில் இருக்கின்றது. இவ்வூர் கோழிக்கோடு நகரில் இருந்து 48 கிலோ மீட்டர் தூரத்தில் அமைந்துள்ளது. வடகரை, கண்ணூர் நகரத்திலிருந்து 44 கி.மீ. தூரத்தில் மையழி (மாஹே) நகரத்திற்கு அருகே அமைந்துள்ளது. இது வட மலபாரில் மூன்றாவது பெரிய நகரமாகும்.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 75,740 மக்கள் இங்கு வசிக்கின்றார்கள்.

## ஆதாரங்கள்


பகுப்பு:கோழிக்கோடு மாவட்டத்தில் உள்ள ஊர்களும் நகரங்களும்
அட்டப்பாடி

**அட்டப்பாடி** (ஆங்கிலம்:Attappadi), இந்தியாவின்  கேரளா மாநிலத்தில் அமைந்துள்ள பாலக்காடு மாவட்டத்தில் உள்ள அட்டப்பாடி தாலுகாவில் உள்ள ஒரு கிராமம் ஆகும்.

இந்த அழகிய பள்ளத்தாக்கு அதன் பசுமையான பசுமை, மலைகள், வளமான பழங்குடி கலாச்சாரம் மற்றும் பல்லுயிர் பெருக்கத்திற்கு பெயர் பெற்றது. தோராயமாக 745 சதுர கிலோமீட்டர் பரப்பளவில் அமைந்துள்ள அட்டப்பாடி, இயற்கை அழகு மற்றும் கலாச்சார செழுமையின் தனித்துவமான கலவையை வழங்குகிறது, இது சுற்றுச்சூழல் சுற்றுலா மற்றும் கலாச்சார ஆய்வுக்கு ஏற்ற இடமாக அமைகிறது.

முதுகா (10%), இருளா (84%) மற்றும் குரும்பா (6%) ஆகிய மூன்று முக்கிய பழங்குடியினர் அட்டப்பாடியில் உள்ளனர்.

பாலக்காடு மாவட்டத்தில் மன்னார்க்காட்டில் அமைந்துள்ள அட்டப்பாடி, கேரளாவின் மிகப்பெரிய பழங்குடி குடியிருப்புகளில் ஒன்றாகும்.

## புவியியல்
இப்பகுதியின் அமைவிடம்  ஆகும்.

## மக்கள் வகைப்பாடு
இங்கு தமிழர்கள் அதிக எண்ணிக்கையில் வசிக்கின்றார்கள்.மேலும் இங்கு குறும்பர், இருளர் மற்றும் முதுவர் போன்ற பழங்குடி மக்கள் அதிகம் வாழ்கின்றனர்.

## மேற்கோள்கள்


பகுப்பு:பாலக்காடு மாவட்டத்தில் உள்ள ஊர்களும் நகரங்களும்
கண்ணூர் மக்களவைத் தொகுதி

**கண்ணூர் மக்களவைத் தொகுதி**, கேரளத்தின் 20 மக்களவைத் தொகுதிகளில் ஒன்று.
கண்ணூர் மாவட்டத்தின் தளிப்பறம்பு, இரிக்கூர், அழீக்கோடு, கண்ணூர், மட்டன்னூர், தர்மடம், பேராவூர் உள்ளிட்ட சட்டமன்றத் தொகுதிகள், இந்த மக்களவைத் தொகுதிக்கு உட்பட்டவை.. மண்டல புனரமைப்பிற்கு முன்பு‌ இரிக்கூர், அழீக்கோடு, கண்ணூர், எடக்காடு, கூத்துபறம்பு, பேராவூர் வடக்கு வயநாடு ஆகிய சட்டமன்றத் தொகுதிகள் கண்ணூர் மக்களவைத் தொகுதிக்கு உட்பட்டிருந்தன..

## நாடாளுமன்ற உறுப்பினர்கள்
*2014 - பி. கே. சிறீமதி - இந்திய பொதுவுடமைக் கட்சி (மார்க்சிஸ்ட்) 
*2019 - கே. சுதாகரன் - இந்திய தேசிய காங்கிரசு
*2014 - பி. கே. சிறீமதி - இந்திய பொதுவுடமைக் கட்சி (மார்க்சிஸ்ட்)
*2009 - கே. சுதாகரன் - இந்திய தேசிய காங்கிரசு 
*2004 - ஏ. பி. அப்துல்லாகுட்டி - இந்திய பொதுவுடமைக் கட்சி (மார்க்சிஸ்ட்)
*1999 - ஏ. பி. அப்துல்லாகுட்டி - இந்திய பொதுவுடமைக் கட்சி (மார்க்சிஸ்ட்)
*1998 - முல்லப்பள்ளி ராமச்சந்திரன் - இந்திய தேசிய காங்கிரசு 
*1996 - முல்லப்பள்ளி ராமச்சந்திரன் - இந்திய தேசிய காங்கிரசு 
*1991 - முல்லப்பள்ளி ராமச்சந்திரன் -இந்திய தேசிய காங்கிரசு 
*1989 - முல்லப்பள்ளி ராமச்சந்திரன் -இந்திய தேசிய காங்கிரசு 
*1984 - முல்லப்பள்ளி ராமச்சந்திரன் - இந்திய தேசிய காங்கிரசு 
*1980 - கே. குஞ்ஞம்பு - இந்திய தேசிய காங்கிரசு (Urs)
*1977 - சி. கே. சந்திரப்பன் - இந்தியப் பொதுவுடைமைக் கட்சி
*1951 - ஏ. கே. கோபாலன் - இந்தியப் பொதுவுடைமைக் கட்சி

## சான்றுகள்
காசர்கோடு மக்களவைத் தொகுதி

காசர்கோடு மக்களவைத் தொகுதி (*Kasaragod Lok Sabha constituency*, ), கேரளத்தின் 20 மக்களவைத் தொகுதிகளில் ஒன்று.

## தொகுதிக்கு உட்பட்ட பகுதிகள்
இது காசர்கோடு மாவட்டத்தின் மஞ்சேஸ்வரம், காசர்கோடு, உதுமை, காஞ்ஞங்காடு, திருக்கரிப்பூர் தொகுதிகளையும், கண்ணூர் மாவட்டத்தின் பய்யன்னூர், கல்யாசேரி ஆகிய சட்டமன்றத் தொகுதிகளையும் உள்ளடக்கியது.  2004-ல் வரை, தளிப்பறம்பு சட்டமன்றத் தொகுதியும் காசர்கோடு மக்களவைத் தொகுதியின் கீழ் இருந்தது. பின்னர் தொகுதி புனரமைப்பினால், கண்ணூர் மக்களவைத் தொகுதிக்கு ஒதுக்கப்பட்டது. புதிதாக உருவாக்கப்பட்ட கல்லுயாசேரி சட்டமன்றத் தொகுதியை இதனுடன் இணைத்தனர்.

## உறுப்பினர்கள்

## தேர்தல் முடிவுகள்

### பொதுத் தேர்தல் 2024

### பொதுத் தேர்தல் 2019

### பொதுத் தேர்தல் 2014

### பொதுத் தேர்தல் 2009

### பொதுத் தேர்தல் 2004

### பொதுத் தேர்தல் 1999

### பொதுத் தேர்தல் 1998

### பொதுத் தேர்தல் 1996

### பொதுத் தேர்தல் 1991

### பொதுத் தேர்தல் 1989

### பொதுத் தேர்தல் 1984

### பொதுத் தேர்தல் 1980

### பொதுத் தேர்தல் 1977

### பொதுத் தேர்தல் 1971

### பொதுத் தேர்தல் 1967

### பொதுத் தேர்தல் 1962

### பொதுத் தேர்தல் 1957

## சான்றுகள்
ஜாக்கஸ் தெரிதா

thumb | வலது
**ஜாக்கஸ் தெரிதா** (; ; **ஜாக்கி  ஏலி தெரிதா**; 15ம் திகதி ஜூலை மாதம்  1930ம் ஆண்டு பிறந்தார். அவர் இறந்த நாள் அக்டோபர் 9, 2004. இவர் தலைசிறந்த பிரெஞ்சு பின்-அமைப்பியல் சிந்தனையாளர். இவர் பிரெஞ்சு அல்ஜீரியாவில் பிறந்தார். இவர் யூத இனத்தைச் சேர்ந்தவர். ஜாக்கஸ் தெரிதா பொருட்குறி பகுப்பாய்வு எனப்படும் கட்டவிழ்ப்பு (Deconstruction) கொள்கையை வகுத்தவர் ஆவார். இவர் பின்-அமைப்பியல் மற்றும் பின் நவீனத்துவ தத்துவம் தொடர்புடைய முக்கிய நபர்களில் ஒருவராவார்.

## தெரிதாவின் சிந்தனைப் படைப்புகளும் ஆய்வுகளும்
தெரிதா 40க்கும் அதிகமான ஆய்வு நூல்களையும் நூற்றுக்கணக்கான கட்டுரைகளையும் எழுதி வெளியிட்டுள்ளார். மேலும் பல உரைகளையும் ஆற்றியுள்ளார். மனித பண்பாட்டியல் துறை, சமூக அறிவியல், மெய்யியல், இலக்கியம், சட்டம், மானிடவியல், வரலாற்று ஆய்வியல், மொழியியல், சமூக-மொழிவியல், உளப்பகுப்பியல், அரசியல் கோட்பாட்டியல், பெண்ணியம், பால்வகையியல் போன்ற எண்ணிறந்த துறைகளில் இவருடைய ஆழ்ந்த தாக்கம் உணரப்பட்டுள்ளது.

மேலும் தெரிதாவின் சிந்தனை ஐரோப்பா, தென் அமெரிக்கா போன்ற பகுதிகளிலும் செல்வாக்குப் பெற்றுள்ளது. இது குறிப்பாக இருப்பியல், அறவியல், அழகியல், விளக்கவியல், மொழிமெய்யியல் போன்ற துறை ஆய்வுகளில் தெரிகிறது.

தெரிதாவின் சிந்தனைத் தாக்கம் கட்டடவியல், இசையியல், கலை, கலை விமர்சனம் ஆகிய துறைகளிலும் காணப்படுகிறது.

## மேற்கோள்

பகுப்பு:1930 பிறப்புகள்
பகுப்பு:2004 இறப்புகள்
பகுப்பு:பிரெஞ்சு மெய்யியலாளர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
ஜான் ரால்ஸ்

**ஜான் ரால்ஸ்**(ஆங்கிலம்: John Bordley Rawls) (பிறப்பு : பிப்ரவரி 21, 1921 - இறப்பு : நவம்பர் 24, 2002) தாராள மெய்யியல் மரபில் வந்த ஒரு அமெரிக்க அரசியல் மெய்யியலாளர் ஆவார். இவரால் உருவாக்கப்பட்ட *வெளிப்படையான நீதி* என்ற கருத்தாக்கம் ஒரு சுதந்திரமான சம உரிமை கொண்ட குடிமக்களை உள்ளடக்கிய பொருளாதார ரீதியான சமத்துவ சமுதாயத்தை முன்வைக்கிறது.

## மேற்கோள்கள்

பகுப்பு:அமெரிக்க மெய்யியலாளர்கள்
பகுப்பு:1921 பிறப்புகள்
பகுப்பு:2002 இறப்புகள்
பகுப்பு:அமெரிக்க இறைமறுப்பாளர்கள்
பகுப்பு:இருபதாம் நூற்றாண்டு அமெரிக்க எழுத்தாளர்கள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
பகுப்பு:பிரின்ஸ்டன் பல்கலைக்கழக முன்னாள் மாணவர்கள்
தங்கம் (ஆவணப்படம்)

**தங்கம்** என்பது 1996 ஆம் ஆண்டு வெளிவந்த ஒரு தமிழ் ஆவணப் படம்.  இத் திரைப்படம் குழந்தைத் தொழிலாளர் பிரச்சினையை இரண்டு குழந்தைத் தொழிலாளர்கள் வாழ்க்கையின் ஊடாக ஆய்கிறது.  இந்தப் ஆவணப் படத்தினை இலாரியா, சொர்ணவேல் ஆகியோர் சேர்ந்து இயக்கி உள்ளார்கள்.  சிமோனா பாசி தொகுத்துள்ளார்.

## மேற்கோள்கள்

பகுப்பு:1996 தமிழ் ஆவணப்படங்கள்
ரமணி

**ரமணி** என்ற தலைப்பில் உள்ள கட்டுரைகள்:

* ரமணி (இராகம்), கருநாடக இராகம்
* என். ரமணி, புல்லாங்குழல் கலைஞர்
* ரமணி (ஓவியர்), தமிழக ஓவியர்
ஒவ்வொரு பூக்களுமே (திரைப் பாடல்)

**ஒவ்வொரு பூக்களுமே** என்ற முதல் அடியுடன் தொடங்கும் பாடல் ஆட்டோகிராப் என்னும் தமிழ்த் திரைப்படத்தில் இடம்பெற்ற ஒர் பாடல். பா. விஜய் எழுதிய இப்பாடலுக்கு பரத்வாஜ் இசையமைத்துள்ளார். பின்னணிப் பாடகி சித்ராவின் குரலில் இது வெளிவந்துள்ளது. 2004 ஆம் ஆண்டில் பாடலாசிரியருக்கும், பின்னணிப் பாடகிக்குமான இரண்டு தேசிய விருதுகள் இப்பாடலுக்குக் கிடைத்து குறிப்பிடத்தக்கது.

## சூழ்நிலை
சிறந்த திரைப்படத்துக்கான தேசிய விருதைப் பெற்ற *[[ஆட்டோகிராப்]]* திரைப்படம், நாயகனுடைய பழைய காதல் நினைவுகளையும் அதனால் அவனுக்கு ஏற்படுகின்ற விரக்தியையும், வாழ்க்கையில் பிடிப்பின்மையையும், பின்னர் வாழ்க்கையில் உண்மையான தன்மையை உணர்ந்து மனம் மாறுவதையும் அடிப்படையாகக் கொண்டது. நாயகன் மனம் மாறி, தனது எதிர்காலத்தில் நம்பிக்கை கொள்ள வைக்கும் முக்கியமான கட்டமே இப்பாடல் இடம்பெறும் காட்சி. பார்வையற்றவர்கள் நடத்தும் ஒரு இசை நிகழ்ச்சியில் இப்பாடலைப் பாடுவதாகக் காட்சி அமைக்கப்பட்டுள்ளது. தமது இயலாமையை ஒருபுறம் ஒதுக்கி வைத்துவிட்டு வாழ்வில் நம்பிக்கைவைத்து முன்னேறத் துடிக்கும் பார்வையற்றவர்களின் மனப்போக்கை இப்பாடல் வெளிப்படுத்துகிறது.

## பாடல் வரிகள்
பொருட்செறிவுடனும், அழுத்தமாகவும் நல்ல எதிர்காலத்துக்கான நம்பிக்கையைப் பாடல் வரிகள் ஏற்படுத்துவதாக தேசிய விருதுக்குழுவினர் பாராட்டியுள்ளனர்.

:: "*ஒவ்வொரு பூக்களுமே சொல்கிறதே*
:: *வாழ்வென்றால் போராடும் போர்க்களமே*"

என்று வாழ்வை ஒரு போராட்டமாக எடுத்துக்கூறித் தொடங்கும் இப்பாடல் வரிகள், படிப்படியாக, மனித வாழ்வின் இயல்புகளையும், எதிர்கொள்ளக்கூடிய நிலைமைகளையும், அவற்றைக் கையாள வேண்டிய மனப்பக்குவம் குறித்தும் அழுத்தமாக எடுத்துரைப்பதாக அமைந்துள்ளன.

:: "*எந்த மனித நெஞ்சுக்குள் காயம் இல்லை சொல்லுங்கள்*
:: *காலப்போக்கில் காயமெல்லாம் மறைந்து போகும் மாயங்கள்*"

என்று வாழ்வில் காயங்கள் ஏற்படுவது வழமை என்பதையும் அவ்வடுக்களின் தன்மை குறித்தும் எடுத்துக்கூறும் பாடல்,

:: "*உளி தாங்கும் கற்கள் தானே மண் மீது சிலையாகும்*
:: *வலி தாங்கும் உள்ளம் தானே நிலையான சுகம் காணும்*

என்று வாழ்வின் வலிகள், எதிர்காலத்தில் மனிதன் பக்குவம் அடைவதற்காகத் தான் என்பதைக் கவிதை நயத்துடன் எடுத்துக்காட்டுகிறது.

:: "*வாழ்க்கைக் கவிதை வாசிப்போம் வானம் அளவு யோசிப்போம்*
:: *முயற்சி என்ற ஒன்றை மட்டும் மூச்சைப் போல சுவாசிப்போம்*"

என்று எதிர்கால நன்மைக்காக முயற்சி செய்யும்படி அறைகூவல் விடுக்கும் பாடல் வரிகள்,

:: "*மனிதா உன் மனதைக் கீறி விதை போடு மரமாகும்*
:: *அவமானம் படுதோல்வி எல்லாமே உரமாகும்*
:: *தோல்வி இன்றி வரலாறா துக்கம் இல்லை என் தோழா*
:: *ஒரு முடிவு இருந்தால்.. அதில் தெளிவிருந்தால் அந்த வானம் வசமாகும்*"

என மனிதனின் எதிர்காலத்துக்குத் தோல்விகள் ஊட்டமாக அமையக்கூடும் என்பதையும், ஒரு உறுதியான முடிவுடன், தெளிவாகச் செயற்பட்டால் உயர்ந்த நிலையை அடைய முடியும் என்பதையும் சொல்கிறது.

## பின்னணிக் குரல்
இப்படத்தில் விரக்தி நிலையில் இருக்கும் நாயகனுக்கு உற்சாகம் கொடுக்க முயற்சி செய்பவளாக வரும் பெண்ணொருத்தி பாடுவதாக இப்பாடல் உள்ளது. இதற்காகப் பின்னணிக் குரல் கொடுத்திருப்பவர் கே. எஸ். சித்ரா. பல்வேறு மொழிகளில் பல விருதுகளைப் பெற்றவரான இவர் மிகவும் சிறப்பாக இப்பாடலைப் பாடியுள்ளார். பாடல் வரிகளுக்கும், காட்சிக்கும் பொருத்தமான அழுத்தமான குரலுடன், உணர்வுகளை வெளிப்படுத்தும் வகையிலும், உயிரோட்டத்துடனும் பாடியிருப்பதாக தேசிய திரைப்பட விருதுக் குழுவினர் குறிப்பிட்டுள்ளனர்.

## அடிக்குறிப்புகளும் மேற்கோள்களும்


## இவற்றையும் பார்க்கவும்
* விருது பெற்ற தமிழ்த் திரைப் பாடல்கள்

பகுப்பு:தமிழ்த் திரைப் பாடல்கள்
பகுப்பு:பா. விஜய் இயற்றிய திரைப்பாடல்கள்
கணக்கீட்டு ஆய்வு

**கணக்கீட்டு ஆய்வு** அல்லது **கணக்கியல் ஆய்வு** (*Accounting research*) என்பது பொருளாதார செயல்முறை நிகழ்வுகளின் விளைவுகள் மற்றும் பொருளாதார நிகழ்வுகளின் அறிக்கை தகவல்கள் விளைவுகள் என்பவற்றை உள்ளடக்கியது. இந்த ஆய்வானது நிதிக் கணக்கியல் முகாமைத்துவம், கணக்கியல் தணிக்கை மற்றும் வரிவிதிப்பு உட்பட்ட பரந்த ஆராய்ச்சிப் பகுதிகளை உள்ளடக்கியது.

கணக்கீட்டு கல்வி சம்பந்தமான ஆய்வானது கணக்கியல் துறையின் அனைத்து அம்சங்களையும் அறிவியல் முறைமையின் மூலம் ஆராய்ச்சியின் போது பயிற்சிக் கணக்காளர்கள், தமது வாடிக்கையாளர்கள் அல்லது குழு சம்பந்தமான பிரச்சினைகளை தீர்க்க கவனம் செலுத்துகின்றது. கணக்கீட்டு   ஆராய்ச்சியானது  கணக்கீட்டு பயன்பாடுகளில் அதிக பங்களிப்பை செய்கின்றது. எனினும் கணக்கீட்டு கல்வி முறைகளில் கடந்த தசாப்தங்களில்  ஏற்பட்ட மாற்றம் காரணமாக கணக்கியலானது கணக்கீட்டு கல்வி மற்றும் கணக்கீட்டு பயன்பாடுகள் எனும் இரு பிரிவுகளாக பிரிக்கப்பட்டுள்ளது.

## முன்னோட்டம்
கல்வி ஆய்வாளர்கள் மற்றும் பயிற்சிக் கணக்காளர்கள் மூலம் கணக்கீட்டு ஆய்வு மேற்கொள்ளப்படுகின்றது. கணக்கீட்டுத் துறையின் அனைத்துப் பகுதிகளில் உள்ள பிரச்சினைகளையும் அறிவியல் முறைமையின் மூலம் மதிப்பீடு செய்கின்றது. இவ் ஆய்வானது நிதித் தகவல், சோதனைகள் மற்றும் கணினி உருவகப்படுத்தல் உட்படப் பல்வேறு சான்றுகளைப் பயன்படுத்துகின்றது.

பயிற்சிக் கணக்காளர்களின் ஆய்வானது வாடிக்கையாளர்கள் அல்லது குழு சம்பந்தமான பிரச்சினைகளை உடனடித் தீர்வு காண்பதற்காகக் கவனம் செலுத்துகின்றது. உதாரணமாக புதிய வாடிக்கையாளர் வரிட் சட்டத் தாக்கங்கள், நிதிக்கூற்றுக்களில் அசாதாரண நிதி வழங்கல் நடவடிக்கை என்பவற்றை உள்ளடக்கியது.

கணக்கியல் ஆய்வு, தரநிலை அமைப்பு போன்ற கணக்கியல் நிறுவனங்களால் மேற்கொள்ளப்படுகிறது. எடுத்துக்காட்டாக, சர்வதேச கணக்கியல் தரநிலைகள் வாரியம் (IASB) சில ஆய்வுத் திட்டங்களில் உள்ள சிக்கல்களை ஆராய்கிறது. இவற்றின் முடிவுகள், சிக்கல்களை அதன் செயலில் உள்ள நிகழ்ச்சி நிரலுக்கு நகர்த்தலாமா என்பதைத் தீர்மானிக்கலாம்.

## மேற்கோள்கள்

பகுப்பு:கணக்கியல்
விராசுப்பேட்டை

**விராசுப்பேட்டை**  இந்தியாவிலுள்ள கர்நாடக மாநிலத்தின்  குடகு மாவட்டத்தில் உள்ள நகரம்.

## புவியியல்
இப்பகுதியின் அமைவிடம்  ஆகும்.

## மக்கள் வகைப்பாடு
இந்திய 2001 மக்கள் தொகைக் கணக்கெடுப்பின்படி இந்நகரின் மக்கள்தொகை: 30,000 ஆகும். இவர்களில் 51% ஆண்கள், 49% பெண்கள் ஆவார்கள். விராசுப்பேட்டை மக்களின் சராசரி கல்வியறிவு 81% ஆகும்.

## சுற்றுலாத் தலங்கள்
* ஐயப்பன் கோயில்
* சிவன் கொயில்
* மலதிரிகெ மலை
* காபி எஸ்டேட்
* புனித அன்ன் தேவாலயம்

## மேற்கோள்கள்

பகுப்பு:கருநாடக மாநிலத்திலுள்ள ஊர்களும் நகரங்களும்
வெள்ளைப் பூக்கள் உலகம் எங்கும் (திரைப்பாடல்)

**வெள்ளைப் பூக்கள் உலகம் எங்கும்** என்று தொடங்கும் பாடல், கன்னத்தில் முத்தமிட்டால் என்னும் திரைப்படத்தில் இடம்பெற்ற ஒரு பாடல். வைரமுத்துவின் பாடல் வரிகளுக்கு ஏ. ஆர். ரஹ்மான் இசையமைத்து அவரே பாடியுள்ளார். 2002 ஆண்டின் சிறந்த பாடலாசிரியருக்கான தேசிய திரைப்பட விருது இப்பாடலையும் உள்ளடக்கி அவர் இப்படத்துக்கு எழுதிய பாடல்களுக்காக வைரமுத்துவுக்கு வழங்கப்பட்டது. இந்தப் படத்தின் இசையமைப்புக்காக ஏ. ஆர். ரஹ்மானுக்கும் 2002 ஆம் ஆண்டின் சிறந்த இசையமைப்பாளருக்கான விருது வழங்கப்பட்டதும் குறிப்பிடத்தக்கது.

## சூழ்நிலை
தமிழ் நாட்டில் ஒரு இளம் தம்பதியரால் வளர்க்கப்பட்டுவரும் இலங்கை அகதிப் பெண்ணொருத்திக்குப் பிறந்த சிறுமி ஒருத்தியை மையமாகக் கொண்டதே திரைப்படத்தின் கதை. கதைப் போக்கில் இலங்கையில் நடைபெற்ற உள்நாட்டுப் போரின் கொடுமைகள், அதனால் மக்கள் படும் அவலம் போன்றவை எடுத்துக்காட்டப்படுகின்றன. போரினால் தனது தாய் தந்தையரை விட்டுப் பிரிக்கப்பட்டவளான அந்தச் சிறுமி ஒரு கட்டத்தில் தான் யார் என்பதை அறிந்து தனது பெற்றோரைப் பார்க்க வேண்டும் என்று துடிக்கிறாள். அவளது பெற்றோரைத் தேடி இலங்கைக்குச் செல்லும் அவளும் அவளது வளர்ப்புப் பெற்றோரும் போர்ப் பகுதிக்குள் அகப்பட்டுப் பெரும் துன்பங்களுக்கு ஆளாகின்றனர். இவ்வாறான ஒரு பின்னணியில் உலகம் எங்கும் போர் ஒழிந்து அமைதி பிறக்க வேண்டும் என்னும் ஆதங்கத்தை வெளிப்படுத்துகிறது இப்பாடல்.

## பாடல் சிறப்பு
இப்படத்தில் வரும் எல்லாப் பாடல்களுமே மிகச்சிறப்பாக அமைந்துள்ளன. வழமையான திரைப் பாடல்களுக்கும் மேலாக இப்படப் பாடல்கள் கவிதைத் தரத்துக்கு உயர்ந்துள்ளதாக தேசிய திரைப்பட விருதுக் குழுவினர் குறிப்பிட்டுள்ளனர்.

:: "*வெள்ளைப் பூக்கள் உலகம் எங்கும் மலர்கவே*
:: *விடியும் பூமி அமைதிக்காக விடிகவே*
:: *மண்மேல் மஞ்சள் வெளிச்சம் விழுகவே*
:: *மலர்கள் சோம்பல் முறித்து எழுகவே*
:: *குழந்தை விழிக்கட்டுமே தாயின் கதகதப்பில்*
:: *உலகம் விடியட்டுமே பிள்ளையின் சிறுமுக சிரிப்பில்*"

என்னும் பாடல் வரிகள் மூலம் உலக அமைதிக்கான ஏக்கத்தைக் கவிதை நயத்துடன் பாடலாசிரியர் வெளிப்படுத்தியுள்ளார்.

## இசை
இப்பாடல் கர்நாடக இசையின் இராகங்களில் ஒன்றான ஹம்சத்வனியில் அமைந்துள்ளது.

## குறிப்புகள்

## இவற்றையும் பார்க்கவும்
* விருது பெற்ற தமிழ்த் திரைப் பாடல்கள்

## வெளியிணைப்புகள்
* Why I like... Kannathil Muthamittal - The Hindu

பகுப்பு:தமிழ்த் திரைப் பாடல்கள்
பகுப்பு:வைரமுத்து இயற்றிய திரைப்பாடல்கள்
யாழ்ப்பாண அரசை போர்த்துக்கேயர் வெற்றி கொள்ளல்

300px|thumb|right|யாழ்ப்பாண அரசின் காரணித்துவ கால வரைபடம். ஏறக்குறைய 1619
**யாழ்ப்பாண அரசை போர்த்துக்கேயர் வெற்றி கொண்ட** நிகழ்வானது 1505 இல் இலங்கையின் தென்மேற்கில் போட்டியாகவிருந்த கோட்டை இராச்சியத்தில் போர்த்துக்கேய வாணிபர்கள் வந்த பின் இடம்பெற்றது. ஆரம்பத்தில் முதலாம் சங்கிலி போன்ற பல மன்னர்கள் உள்ளூர் மக்களை கத்தோலிக்க சமயத்திற்கு போர்த்துக்கேயர் மதம் மாற்றியபோது எதிர்த்தனர். ஆயினும் மெதுவாக அவர்களுடன் சமாதானம் செய்து கொண்டனர்.

1591 காலப்பகுதியில் யாழ்ப்பாண அரசன் எதிர்மன்னசிங்கம் போர்த்துக்கேயரால் நியமிக்கப்பட்டார். ஆயினும், அவர் பெயரவில் ஓர் போர்த்துக்கோய வாடிக்கையாளராகவிருந்து, சமய பரப்புதல் நடவடிக்கையை தடுத்து, தென் இந்தியாவிலிருந்து இராணுவ உதவியை நாடியபோது உள்ளக கண்டி இராச்சியத்திற்கு உதவினார். இறுதியாக, அதிகாரத்தை பறித்தெடுத்த இரண்டாம் சங்கிலி போர்த்துக்கேய மேலாண்மையை எதிர்த்தாலும் 1619 இல் பிலிப்பே டி ஒலிவேரா என்பவரால் அகற்றப்பட்டு, தூக்கிலிடப்பட்டார். அதன்பின்னரான போர்த்துக்கேய ஆட்சி கத்தோலிக்கத்திற்கு மக்கள் மதமாற்றப்பட வழி ஏற்படுத்தியது. மேலும், அதிக வரியினால் சனத்தொகை குறைவடைந்து, அதிகளவான மக்கள் முன்னைய அரசுகளின் மையப்பகுதிகளுக்கு ஓடிச் செல்லச் செய்தது.

## ஆரம்பத் தொடர்பு

போர்த்துக்கேய வர்த்தகர்கள் 1505 இல் இலங்கையை அடைந்து, அவர்களின் ஆரம்ப திடீர்த் தாக்குதல்கள் தென்மேற்கு கடற்கரையில் இருந்த கோட்டை இராச்சியத்திற்கு எதிராகவிருந்தது. கோட்டை இராச்சியம் நறுமண உணவுப் பொருள் வர்த்தகத்தில் ஆதாய ஏகபோகம் அனுபவித்துக் கொண்டிருந்தனர். இது போர்த்துக்கேயரை ஆர்வம் கொள்ள வைத்தது.

## இவற்றையும் பார்க்கவும்
* யாழ்ப்பாண அரசு

## குறிப்புகள்

## உசாத்துணை
*
*
*
*
*
*

பகுப்பு:போர்த்துக்கேய இலங்கை
பகுப்பு:யாழ்ப்பாண இராச்சியப் போர்கள்
கலச் சந்தி

பல்கல உயிரினங்களின் கலங்களை பொறிமுறை ரீதியாகவும், முதலுருவை இணைக்கும் வகையிலும் செயற்படும் கலப்புற அமைப்புகள் **கலச்சந்தி** அல்லது கலச்சந்திப்புகள்  எனப்படும். தாவரங்களில் 'முதலுரு இணைப்பு' எனப்படும் ஒரு வகைத் தொடர்பாடல் சந்தி காணப்படுகின்றது. எனினும் தாவரங்களை விட விலங்குகளிலேயே இச்சந்திகள் முக்கியப் பங்கு வகிக்கின்றன. விலங்குகளின் மேலணி இழையங்களில் இக்கலச் சந்திகள் அதிகளவில் உள்ளன. இச்சந்திகள் பல்கல உயிரினத்தின் கலங்கள் சுயாதீனமாக இயங்குவதைத் தடுக்கின்றன.

## விலங்கு இழையங்களிலுள்ள கலச்சந்தி வகைகள்

முள்ளதண்டுள்ள விலங்குகளில் பிரதானமாக மூன்று வகைக் கலச்சந்திகள் உள்ளன.

*இறுக்கமான சந்தி (Tight junctions)
*ஒட்டல் சந்தி (anchoring junctions)
*தொடர்பாடல் சந்தி (Gap junctions)

தாவரங்களில் முதலுரு இணைப்பு (Plasmodesma) தொடர்பாடல் சந்தியாகத் தொழிற்படும்.

### ஒட்டல் சந்திகள்/ தாங்கும் சந்திகள்

ஒரு கலத்தின் குழிய வன்கூட்டை இன்னொரு கலத்தின் குழியவன்கூடுடன் பொறிமுறை ரீதியில் இணைக்கும் சந்திகளே ஒட்டல் சந்திகளாகும். மூன்று வகை ஒட்டற் சந்திகள் அறியப்பட்டுள்ளன. 
* தெசுமோசோம்
* அரை-தெசுமோசோம்
* அட்ஹெரென்ஸ் சந்தி 

### தொடர்பாடல் சந்தி

கலங்களுக்கிடையில் நேரடியான குழியவுருத் தொடர்பை ஏற்படுத்த உதவும் கலச் சந்திகள் தொடர்பாடல் சந்திகளாகும். இவற்றின் உதவியால் கலப்புறத் தாயத்துக்கு இரசாயனத் தொடர்பாடலுக்காகத் தேவையில்லாமல் சுரத்தலைத் தவிர்க்க முடிகின்றது. தொடர்பாடல் சந்தியினூடாக ஒரு கலத்திலுள்ள கரையம் நேரடியாக பரவல் மூலம் அடுத்துள்ள கலத்தை அடைகின்றது. இச்சந்தியூடாக மின்சைகைகளையும் கடத்த முடியும். அடுத்துள்ள இரு கலங்களின் மென்சவ்வூடாகவும் செல்லும் 6 மென்சவ்வுக்குக் குறுக்கான மையத்தில் துளையுள்ள connexin புரத மூலக்கூறுகளால் இத் தொடர்பாடல் சந்தி ஆக்கப்பட்டுள்ளது. இப்புரதங்களைக் கொண்டு தொடர்பாடற் சந்தியின் துவாரத்தைத் திறந்து மூட முடியும்; தேர்ந்து பதார்த்தங்களைக் கடத்த முடியும். முளைய விருத்தியின் போது கலங்கள் அருகிலுள்ள கலங்களை அறிந்து கொண்டு இழைய வியத்தத்துக்கு உள்ளாவதில் இத் தொடர்பாடல் சந்தி முக்கியப் பங்கு வகிக்கின்றது. இதயத் தசை சீராகச் சுருங்குவதில் மின் சைகையை அனைத்து இதயத் தசைக் கலங்களுக்கும் கடத்துவதன் மூலம் இச்சந்தி முக்கியப் பங்களிப்பு வகிக்கிறது. மூளையில் நியூரான்களுக்கிடையேயான தொடர்பைப் பேணுவதிலும் இது உதவுகின்றது.

### இறுக்கமான சந்தி/ நெருக்கமான சந்தி

அருகருகே உள்ள கலங்களின் மென்சவ்வுகளை ஒன்றாக ஒரு தகடு போல இணைக்கும் சந்திகள் இறுக்கமான சந்திகளாகும். இச்சந்திகள் கலத்திடைவெளி ஊடாக சிறிய மூலக்கூறுகள் கசிந்து செல்வதைத் தடுக்கின்றன. இச்சந்திகள் பொதுவாக முள்ளந்தண்டுளி விலங்குகளின் மேலணி இழையங்களில் பதார்த்தக் கசிவைத் தடுப்பதற்காக உள்ளன. குடலின் சடைமுளைக் கலங்களை ஒன்றாக இயங்கும் உறிஞ்சற் படையாகத் தொழிற்பட இக்கலச் சந்தி வகை பெரும் பங்களிப்பைப் புரிகின்றது.

## மேற்கோள்கள்


பகுப்பு:உயிரணுவியல்
சின்னச் சின்ன ஆசை (திரைப் பாடல்)

thumb|200px|பாடலுக்கு இசையமைத்த ஏ. ஆர். ரஹ்மான்

**சின்னச் சின்ன ஆசை** என்று தொடங்கும் பாடல் மணிரத்தினத்தின், ரோஜா (திரைப்படம்) படத்தில் இடம்பெற்ற ஒரு திரைப்பாடல் ஆகும். வைரமுத்துவின் பாடல் வரிகளுக்கு இசையமைத்தவர் ஏ. ஆர். ரஹ்மான். பாடலைப் பாடியவர் பின்னணிப் பாடகி மின்மினி . இப்பாடலை எழுதியமைக்காக 1992 இன் சிறந்த பாடலாசிரியருக்கான இந்தியாவின் தேசிய திரைப்பட விருது வைரமுத்துவுக்கு வழங்கப்பட்டது. இப்பாடலையும் உள்ளடக்கிய இப்படத்தின் இசையமைப்புக்காக ஏ. ஆர். ரஹ்மானுக்கும் சிறந்த இசையமைப்பாளருக்கான தேசிய திரைப்பட விருது கிடைத்தது.

## பாடல் சூழ்நிலை
அக்காவைப் பெண் பார்க்க வரும் நாயகன் அவளது தங்கையான கதாநாயகியைத் திருமணம் செய்துகொள்ள நேரிடுகிறது. இதற்கு நாயகனே காரணம் என்று கருதும்போது அவனை வெறுத்து உறுதியான எதிர்ப்பைக் காட்டும் ஒரு பெண்ணாகவும், பின்னர் தீவிரவாதிகளால் கடத்திச் செல்லப்படும் தனது கணவனை மீட்பதில் தனி ஒருத்தியாக அதிகாரிகளுடன் வாதிட்டு வெற்றி பெறும் ஒரு பெண்ணாகவும் கதாநாயகி உருவாக்கப்பட்டுள்ளாள். இளமைக் காலத்தில் எல்லாப் பெண்களையும் போல் விதவிதமான கனவுகளுடன் சுறுசுறுப்பாகத் துள்ளித்திரியும் ஒரு பெண்ணாக இவளை அறிமுகப்படுத்துவதற்காக இயக்குநர் இப்பாடல் காட்சியைப் பயன்படுத்துகிறார். உலகில் படைக்கப்பட்டவை அனைத்துமே தனது மகிழ்ச்சிக்காகவே என்னும் மனப்போக்குடன் ஆடிப் பாடித் திரிகின்ற நாயகியின் மனப்போக்கைப் பாடல்வரிகளும், இசையும், பாடும் குரலும் தெளிவாகவே உணர்த்துகின்றன.

## பாடல் வரிகளின் சிறப்பு
:: "*சின்னச் சின்ன ஆசை*
:: *சிறகடிக்கும் ஆசை*
:: *முத்து முத்து ஆசை*
:: *முடிந்து வைத்த ஆசை*"

எனச் சிறுவர்களும் புரிந்து கொண்டு பாடும்படியான சொற்களைக் கொண்டு இப்பாடல் தொடங்குகிறது. இவ்வாறான இதன் எளிமை இப்பாடலின் முக்கியமான சிறப்பியல்புகளுள் ஒன்று. "தமிழ்நாட்டின் ஒவ்வொரு குழந்தையின் உதடுகளிலும் தவழும் புதிய குழந்தைப் பாடலாக அழகுடனும், எளிமையுடனும் இப்பாடல் விளங்குகிறது" என்று தேசிய திரைப்பட விருதுக் குழுவினர் பாராட்டியுள்ளனர்.

பகுத்தறிவுக்கு ஒவ்வாத ஆசைகளாக இருந்தாலும்,

:: "*வெண்ணிலவு தொட்டு முத்தமிட ஆசை*" 
:: "*என்னை இந்த பூமி...சுற்றி வர ஆசை*"
:: "*வானவில்லைக் கொஞ்சம் உடுத்திக் கொள்ள ஆசை*" 
:: "*பனித்துளிக்குள் நானும் படுத்துக் கொள்ள ஆசை*"
:: "*மேகங்களையெல்லாம் தொட்டுவிட ஆசை*"
:: "*கார்குழலில் உலகை கட்டிவிடஆசை*"

போன்ற வரிகள் மூலம் தேவதைக் கதைகளிலும், கனவுகளிலும் இடம் பெறக்கூடிய படிமங்களைப் பயன்படுத்திக் குழந்தைத் தனமானதும், குறும்புத் தனமானதுமான விடுதலை உணர்வின் வெளிப்பாட்டைப் பாடலில் காட்டியிருக்கிறார் பாடலாசிரியர்.

## குறிப்புகள்

## இவற்றையும் பார்க்கவும்
* விருது பெற்ற தமிழ்த் திரைப் பாடல்கள்

பகுப்பு:தமிழ்த் திரைப் பாடல்கள்
திருவனந்தபுரம் மக்களவைத் தொகுதி

**திருவனந்தபுரம் மக்களவைத் தொகுதி**, கேரளத்தின் 20 மக்களவைத் தொகுதிகளில் ஒன்று. இது திருவனந்தபுரம் மாவட்டத்தின் கழக்கூட்டம், வட்டியூர்க்காவு, திருவனந்தபுரம், நேமம், பாறைச்சாலை, கோவளம், நெய்யாற்றிங்கரை ஆகிய சட்டமன்றத் தொகுதிகளை உள்ளடக்கியது. கடைசியாக, 2009-ல் அமைந்த பதினைந்தாம் மக்களவை தேர்தலில் சசி தரூர் போட்டியிட்டு வென்றார்.

## சட்டமன்றத்  தொகுதிகள்
திருவனந்தபுரம் நாடாளுமன்றத் தொகுதி பின்வரும் சட்டமன்றத்  தொகுதிகளைக் கொண்டது:

## நாடாளுமன்ற உறுப்பினர்கள்

 இடைத்தேர்தல்களைக் குறிக்கிறது

## சான்றுகள்